CELEX: 52014XG0614(05)
Language: bg
Date: 2014-05-20 00:00:00
Title: Заключения на Съвета от 20 май 2014 година относно ефективната подготовка на преподавателите

14.6.2014   
            
            
               BG
            
            
               Официален вестник на Европейския съюз
            
            
               C 183/22
            
         Заключения на Съвета от 20 май 2014 година относно ефективната подготовка на преподавателите (1)
   
   2014/C 183/05
   СЪВЕТЪТ НА ЕВРОПЕЙСКИЯ СЪЮЗ,
   КАТО ПРИПОМНЯ ПОЛИТИЧЕСКИЯ КОНТЕКСТ НА ВЪПРОСА, ИЗЛОЖЕН В ПРИЛОЖЕНИЕТО КЪМ НАСТОЯЩИТЕ ЗАКЛЮЧЕНИЯ,
   СЧИТА, ЧЕ:
   
               1.
            
            
               Висококачественото преподаване е широко признато като един от ключовите фактори за постигане на успешни резултати в ученето чрез развиване на знания, умения, нагласи и ценности, от които учащите се се нуждаят, за да реализират пълния си потенциал като личности, активни членове на обществото и работна сила.
            
         
               2.
            
            
               В бързо променящия се свят ролята на преподавателите — и очакванията, свързани с тях — също се развиват, тъй като те се сблъскват с предизвикателствата на изискванията за нови умения, бързото технологично развитие и увеличаване на социалното и културното многообразие, както и с необходимостта от осигуряване на по-индивидуализирано преподаване и внимание към специалните учебни потребности.
            
         
               3.
            
            
               Обучителите на преподавателите играят решаваща роля за поддържане и подобряване на качеството на работната сила на преподавателите. Осигуряването на висококачествена първоначална подготовка на преподавателите, на подкрепа в началото на кариерата („въвеждане в работата“) и на продължаващо професионално развитие е важен фактор, за да се гарантира, че подходящите кандидати са привлечени в преподавателската професия, както и че преподавателите притежават и поддържат съответните компетентности, които са им необходими, за да бъдат ефективни в днешните класни стаи.
            
         
               4.
            
            
               Подобряването на програмите за подготовка на преподавателите и на процеса за набиране на кадри изисква предварително определяне на професионалните компетентности, необходими на преподавателите на различните етапи от тяхната кариера. Рамките за професионалните компетентности могат да бъдат използвани за повишаване на стандартите за качество чрез определяне на знания, умения и нагласи, които преподавателите, включително в областта на професионалното образование и обучение (ПОО) и ученето за възрастни, трябва да притежават или да придобият. По същия начин обучителите на преподавателите, които подготвят преподавателите за изпълнение на техните задачи, могат да се възползват от подобни рамки.
            
         ПРИЗНАВА, ЧЕ:
   
               1.
            
            
               Не е необичайно новите преподаватели да напускат професията преждевременно, явление, което може да доведе до значителни загуби за засегнатите физически лица и за системите като цяло. Програмите за първоначална подготовка на преподавателите, които подготвят преподавателите по подходящ начин от самото начало, заедно с мерките за въвеждане в работата, наставничеството и по-голямото внимание към личното и професионалното благосъстояние на преподавателите, може да помогне за разрешаването на този проблем.
            
         
               2.
            
            
               Подготовката на преподавателите следва да се разглежда като неразделна част от по-широката цел на политиката за повишаване на привлекателността и качеството на професията. Това изисква подходящи политики на подбор, назначаване и задържане на работното място, ефективна първоначална подготовка на преподавателите, подкрепа в началото на кариерата, професионално обучение и развитие през цялата кариера, редовна обратна информация за педагогическата работата и стимули за преподавателите.
            
         
               3.
            
            
               Програмите за подготовка на преподавателите, независимо дали са насочени към бъдещи преподаватели преди да започнат професионалната си кариера или към практикуващи преподаватели в контекста на продължаващото професионално развитие, следва да бъдат достатъчно гъвкави, за да отговорят на промените в преподаването и ученето. Програмите следва да се основават на собствения опит на преподавателите и да се стремят към насърчаване на интердисциплинарните и съвместните подходи, така че образователните институции и преподавателите да гледат на това като част от задачата си да работят в сътрудничество със съответните заинтересовани страни, като например колеги, родители и работодатели.
            
         
               4.
            
            
               Бързото навлизане на цифрови средства за учене и образователни ресурси със свободен достъп също така създава необходимостта преподавателите да придобият достатъчно разбиране за тях, за да могат да развиват съответните компетентности в областта на цифровите технологии и ефективно и целесъобразно да ги използват в процеса на преподаване. Тези нови средства също може да допринесат за осигуряване на равен достъп до висококачествено образование за всички.
            
         ПРИЕМА, ЧЕ:
   
               1.
            
            
               Първоначалната подготовка на преподавателите следва да осигури на бъдещите преподаватели всички основни компетентности, необходими за постигане на високо качество на преподаването, както и да стимулира мотивацията им за придобиване и обновяване на компетентности през цялата им кариера. Като взема изцяло под внимание националните условия, тази подготовка следва да включва не само познания по предмета и педагогически компетентности, подкрепени от интегрирани учебни часове на практически преподавателски опит, но също така и да насърчава самооценъчната и съвместната работа, привикването към работа в многоезични класни стаи и приемането на ръководни функции.
            
         
               2.
            
            
               Специалните въпроси, на които програмите за подготовка на преподавателите следва да обърнат повече внимание, включват ефективни методи за подпомагане на учащите се да придобият общоприложими умения като цифрова грамотност, умения за учене, предприемачество и творческо и критично мислене, както и за укрепване на езиковите им компетентности. Освен това следва да се обърне внимание на ефективните начини за подпомагане на различни групи от учащи се, включително тези със специални потребности и/или в неравностойно положение.
            
         
               3.
            
            
               Първоначалната подготовка на преподавателите би могла да извлече ползи от договореностите за гарантиране на качеството и от редовните прегледи, като акцентът се поставя върху постигането на необходимите резултати от ученето, върху качеството и подходящата продължителност на практическия опит и върху гарантирането на целесъобразността на преподавания материал.
            
         
               4.
            
            
               Висшите учебни заведения, предоставящи първоначална подготовка на преподавателите, биха могли да се утвърдят като центрове за обучение на преподаватели и на обучители на преподаватели и за провеждане на научни изследвания в областта на развитието на компетентностите на преподавателите и на ефективните методи на преподаване и учене.
            
         
               5.
            
            
               Диалогът и партньорствата между институциите за подготовка на преподаватели и образователните институции, както и между представители на пазара на труда и обществеността, могат да осигурят полезни познания и идеи при разработването и осъществяването на програмите за подготовка на преподавателите. Тези партньорства могат също така да допринесат за насърчаване на по-съгласуван подход по отношение на квалификациите, стандартите за компетентност и предоставянето на съответното обучение, особено в областта на ПОО и ученето за възрастни.
            
         
               6.
            
            
               Както първоначалната подготовка на преподавателите, така и тяхното продължаващо професионално развитие следва да се осланят на стабилни педагогически научни изследвания и да прилагат методи за учене за възрастни, които се основават на съвкупност от практики, учене онлайн и взаимно обучение. С тях следва де се гарантира, че преподавателите имат постоянна възможност да осъвременяват своите познания по предмета и да получават подкрепа и обучение в ефикасни и иновативни начини на преподаване, включително такива, основаващи се на нови технологии.
            
         ПРИКАНВА ДЪРЖАВИТЕ ЧЛЕНКИ, ПРИ НАДЛЕЖНО СПАЗВАНЕ НА СУБСИДИАРНОСТТА И ИНСТИТУЦИОНАЛНАТА НЕЗАВИСИМОСТ, И В СЪОТВЕТСТВИЕ С НАЦИОНАЛНИТЕ ОСОБЕНОСТИ:
   
               1.
            
            
               Да се стремят да направят необходимото програмите за първоначална подготовка на преподавателите да дават възможности на бъдещите преподаватели да придобиват съответните компетентности, които са им необходими за успешно начало на кариерата.
            
         
               2.
            
            
               Да насърчават разработването на съгласувани рамки за професионалните компетентности на преподавателите (2), в които се определят компетентностите и качествата, които са им необходими на различните етапи от кариерата или в различни учебни ситуации. Тези рамки следва да бъдат достатъчно гъвкави, за да отговарят на променящите се потребности, и да се обсъждат в сътрудничество със съответните заинтересовани страни.
            
         
               3.
            
            
               По същия начин да насърчават създаването на рамки за професионалните компетентности на обучителите на преподавателите, като определят необходимите компетентности и същевременно засилят сътрудничеството и обмена на партньорски практики и развият на области като например наставничество на новите преподаватели в училищата.
            
         
               4.
            
            
               В разработването на програмите за подготовка на преподавателите да продължават да проучват възможностите за засилено сътрудничество, партньорства и работа в мрежи с широк кръг от заинтересовани страни.
            
         
               5.
            
            
               Посредством осъвременени програми за подготовка на преподаватели и подобрен достъп и използване на качествени образователни ресурси със свободен достъп да насърчават ефективното преподаване и учене на основата на цифровите технологии, като направят необходимото обучителите на преподавателите и самите преподаватели да придобият достатъчно ниво на цифрови умения, да се научат как да помагат на учащите се да използват цифровите ресурси разумно и безопасно и как по-добре да управляват процесите на самостоятелното учене.
            
         
               6.
            
            
               Да използват възможностите за финансиране от инструменти на ЕС, например програмата „Еразъм +“ и по целесъобразност Европейския социален фонд:
               
                           i)
                        
                        
                           за да подкрепят политиките на държавите членки, насочени към повишаване на качеството на първоначалната подготовка на преподавателите и тяхното продължаващо професионално развитие; както и
                        
                     
                           ii)
                        
                        
                           за да стимулират мобилността на бъдещите преподаватели, преподавателския състав и обучителите на преподавателите и за да насърчават стратегическите партньорства, експериментите в областта на политиката и проектите за подготовка на преподавателите, които са ориентирани към бъдещето, по-специално за да се създадат възможности за тестване на нови методики и за прилагане на практика на рамките за компетентностите.
                        
                     
         ПРИКАНВА ДЪРЖАВИТЕ ЧЛЕНКИ И КОМИСИЯТА:
   
               1.
            
            
               Да използват по най-добрия начин структурите на стратегическата рамка за европейско сътрудничество в областта на образованието и обучението (ЕТ 2020) съгласно отворения метод на координация, за да утвърдят създаването на основани на опита политики и да разработят и разпространят успешни практики в политиките относно:
               
                           —
                        
                        
                           ефективни програми за подготовка на преподаватели, акцентиращи върху първоначалната подготовка и начините, по които следва да бъдат разгледани съвместните подходи към преподаването;
                        
                     
                           —
                        
                        
                           професионално развитие на обучители в областта на ПОО в предприятията, поради тяхната решаваща роля за предоставянето на висококачествени стажове и други форми на учене чрез работа;
                        
                     
                           —
                        
                        
                           укрепване на целесъобразността на учебните програми и професионалните умения на преподавателите и обучителите, когато е подходящо, чрез по-тясно сътрудничество с работодателите, включително дружествата.
                        
                     
         
               2.
            
            
               Да използват резултатите от имащите отношение изследвания и проучвания, например TALIS (3), за да отчитат отражението, което оказват върху политиката възгледите и становищата на преподавателите и училищните ръководители относно подготовката на преподавателите.
            
         
               3.
            
            
               Чрез научни изследвания да набележат примери за най-ефективните методи и практики за преподавателите в помощ на учащите се за ефективно управление на тяхната учебна дейност в днешната многоизмерна учебна среда.
            
         ПРИКАНВА КОМИСИЯТА:
   
               1.
            
            
               Да изгради общности на преподаватели, по-специално на бъдещи и наскоро назначени такива, чрез използване на съществуващите европейски платформи за преподаватели като eTwinning с оглед на по-нататъшното развитие на сътрудничеството между партньори в областта на преподавателските практики в целия ЕС.
            
         
               2.
            
            
               Да подкрепя сътрудничеството с партньорите, мрежите и организациите, които могат да предложат опит и ноу-хау за разработването на ефективни програми за подготовка на преподаватели, по-специално програми за първоначална подготовка.
            
         
      (1)  За целите на настоящия текст понятието „преподавател“ обхваща преподавателите в училищата, преподавателите и обучителите в областта на професионалното образование и обучение (ПОО), както и обучителите на възрастни.
   Терминът „обучител на преподавател“ се използва, за да опише всички, които са заети активно в улесняването на формалното обучение на студенти, обучаващи се за преподаватели, и преподаватели — както на равнището на първоначалната подготовка на преподавателите, така и в процеса на продължаващото им професионално развитие.
   
      (2)  Въз основа на доклада от юли 2013 г. на бившата тематична работна група за професионалното развитие на преподавателите (Подкрепа за развитие на компетентностите на преподавателите за по-добри резултати от ученето).
   
      (3)  Международно проучване в областта на преподаването и ученето на ОИСР.
   
      ПРИЛОЖЕНИЕ
      
         Политически контекст
      
      
                  1.
               
               
                  Членове 165 и 166 от Договора за функционирането на Европейския съюз;
               
            
                  2.
               
               
                  Препоръка на Европейския парламент и на Съвета от 18 декември 2006 г. относно ключовите умения за учене през целия живот (1);
               
            
                  3.
               
               
                  Заключения на Съвета и на представителите на правителствата на държавите-членки, заседаващи в рамките на Съвета от 15 ноември 2007 г., относно подобряването на качеството на подготовката на учителите (2);
               
            
                  4.
               
               
                  Заключения на Съвета от 12 май 2009 г., в които се установява стратегическа рамка за европейско сътрудничество в областта на образованието и обучението за периода до 2020 г. (ЕТ 2020);
               
            
                  5.
               
               
                  Заключения на Съвета от 26 ноември 2009 година относно професионалното развитие на учителите и училищните ръководители (3);
               
            
                  6.
               
               
                  Комюнике от Брюж от 7 декември 2010 г. и заключения на Съвета и на представителите на правителствата на държавите членки, заседаващи в рамките на Съвета, относно приоритетите за засилване на европейското сътрудничество в областта на професионалното образование и обучение за периода 2011—2020 г. (4);
               
            
                  7.
               
               
                  Резолюция на Съвета от 28 ноември 2011 г. относно обновената европейска програма за учене за възрастни (5);
               
            
                  8.
               
               
                  Заключения на Съвета от 26 ноември 2012 г. относно образованието и обучението в „Европа 2020“ — приносът на образованието и обучението за икономическото възстановяване, растежа и създаването на работни места (6);
               
            
                  9.
               
               
                  Заключения на Съвета от 15 февруари 2013 г. относно инвестициите в образование и обучение — отговор на съобщението „Преосмисляне на образованието: инвестиране в умения за постигане на по-добри социално-икономически резултати“ и годишния обзор на растежа за 2013 г.
                      (7);
               
            
                  10.
               
               
                  Заключения на Съвета относно ефикасното ръководство в образованието (8).
               
            
                  11.
               
               
                  Регламент (ЕС) № 1288/2013 на Европейския парламент и на Съвета от 11 декември 2013 г. за създаване на „Еразъм+“ — програма на Съюза в областта на образованието, обучението, младежта и спорта (9);
               
            
                  12.
               
               
                  Заключения на Съвета от 24 февруари 2014 г. относно ефикасно и новаторско образование и обучение за инвестиране в уменията — в подкрепа на европейския семестър 2014 (10).
               
            
         Друг контекст
      
      
                  1.
               
               
                  Съобщение на Комисията от 20 ноември 2012 г., озаглавено „Преосмисляне на образованието: инвестиране в умения за постигане на по-добри социално-икономически резултати“;
               
            
                  2.
               
               
                  Доклад на мрежата „Евридика“ от 2013 г., озаглавен „Основни данни за преподавателите и училищните ръководители в Европа“.
                  
               
            
         (1)  OВ L 394, 30.12.2006 г., стр. 10.
      
         (2)  ОВ C 300, 12.12.2007 г., стр. 6.
      
         (3)  ОВ C 302, 12.12.2009 г., стр. 6.
      
         (4)  OВ C 324, 1.12.2010 г., стр. 5.
      
         (5)  ОВ C 372, 20.12.2011 г., стр. 1.
      
         (6)  ОВ C 393, 19.12.2012 г., стр. 5.
      
         (7)  ОВ C 64, 5.3.2013 г., стр. 5.
      
         (8)  OВ C 30, 1.2.2014 г., стр. 2.
      
         (9)  OВ L 347, 20.12.2013 г., стр. 50.
      
         (10)  ОВ C 62, 4.3.2014 г., стр. 4.